L 191/2
MT
Il-Ġurnal Uffiċjali tal-Unjoni Ewropea
28.7.2023
(3)
Jeħtieġ ukoll li tiġi aġġornata l-liġi tal-Unjoni dwar l-immaniġġar tal-iskart ta’ batteriji u biex jittieħdu miżuri li jipproteġu l-ambjent u s-saħħa tal-bniedem billi jiġu evitati jew jitnaqqsu l-impatti negattivi tal-ġenerazzjoni u limmaniġġar tal-iskart, billi jitnaqqas l-impatt tal-użu tar-riżorsi u billi titjieb l-effiċjenza fir-riżorsi.
Tali miżuri huma kruċjali għat-tranżizzjoni lejn ekonomija ċirkolari u ekonomija newtrali għall-klima u ambjent ħieles minn sustanzi tossiċi, u biex jiġu garantiti l-kompetittività u l-awtonomija strateġika fit-tul tal-Unjoni.
Dawn jistgħu joħolqu opportunitajiet ekonomiċi importanti, iżidu s-sinerġiji bejn l-ekonomija ċirkolari u l-politiki dwar lenerġija, il-klima, it-trasport, l-industrija u r-riċerka, u jipproteġu l-ambjent u jnaqqsu l-emissjonijiet tal-gassijiet serra.
(4)
Id-Direttiva 2006/66/KE tal-Parlament Ewropew u tal-Kunsill (3) ġabet magħha titjib fil-prestazzjoni ambjentali talbatteriji u stabbiliet xi regoli u obbligi komuni għall-operaturi ekonomiċi, b’mod partikolari permezz ta’ regoli armonizzati għall-kontenut ta’ metalli tqal u tikkettar tal-batteriji u permezz ta’ regoli u miri għall-immaniġġar taliskart kollu ta’ batteriji, abbażi tar-responsabbiltà estiża tal-produttur.
(5)
Ir-rapporti tal-Kummissjoni dwar l-implimentazzjoni, l-impatt u l-evalwazzjoni tad-Direttiva 2006/66/KE ppre­ żentati fl-2019 enfasizzaw mhux biss il-kisbiet iżda wkoll il-limitazzjonijiet ta’ dik id-Direttiva, b’mod partikolari f’kuntest li nbidel b’mod fundamentali kkaratterizzat mill-importanza strateġika tal-batteriji u ż-żieda fl-użu tagħhom.
(6)
Il-Komunikazzjoni tal-Kummissjoni tas-17 ta’ Mejju 2018 dwar “Ewropa attiva - Mobbiltà Sostenibbli għallEwropa: sikura, konnessa u nadifa” tinkludi l-Pjan ta’ Azzjoni Strateġiku dwar il-Batteriji.
Dak il-pjan ta’ azzjoni jipprevedi miżuri li jappoġġaw l-isforzi biex tinbena katina tal-valur tal-batteriji fl-Ewropa li tkopri l-estrazzjoni tal-materja prima, l-akkwist u l-ipproċessar sostenibbli, materjali sostenibbli tal-batteriji, il-manifattura taċ-ċelluli kif ukoll l-użu mill-ġdid u r-riċiklaġġ tal-batteriji.
(7)
Fil-Patt Ekoloġiku Ewropew, il-Kummissjoni kkonfermat l-impenn tagħha li timplimenta l-Pjan ta’ Azzjoni Stra­ teġiku dwar il-Batteriji u indikat li ser tipproponi leġiżlazzjoni biex tiżgura katina tal-valur tal-batteriji li tkun sikura, ċirkolari u sostenibbli għall-batteriji kollha, inkluż biex tforni lis-suq dejjem jikber tal-vetturi elettriċi.
(8)
Fil-konklużjonijiet tiegħu tal-4 ta’ Ottubru 2019 dwar “Aktar ċirkolarità – Tranżizzjoni lejn soċjetà sostenibbli”, ilKunsill appella, fost oħrajn, għal politiki koerenti li jappoġġaw l-iżvilupp ta’ teknoloġiji li jtejbu s-sostenibbiltà u ċ-ċirkolarità tal-batteriji biex jakkumpanjaw it-tranżizzjoni lejn l-elettromobbiltà.
Barra minn hekk, il-Kunsill appella għal reviżjoni urġenti tad-Direttiva 2006/66/KE, li jenħtieġ li tinkludi l-materjali tal-batteriji rilevanti kollha u li jenħtieġ li tikkunsidra, b’mod partikolari, rekwiżiti speċifiċi għal-litju u l-kobalt kif ukoll mekkaniżmu li jippermetti l-adattament ta’ dik id-Direttiva għall-bidliet futuri fit-teknoloġiji tal-batteriji.
(9)
Il-Komunikazzjoni tal-Kummissjoni tal-11 ta’ Marzu 2020 dwar “Pjan ta’ Azzjoni ġdid dwar l-Ekonomija Ċirkolari – Għal Ewropea aktar nadifa u kompetittiva” tindika li l-proposta għal qafas regolatorju ġdid għall-batteriji ser tikkunsidra regoli dwar il-kontenut riċiklat u miżuri biex jittejbu r-rati tal-ġbir u tar-riċiklaġġ tal-batteriji kollha, sabiex jiġi żgurat l-irkupru ta’ materjali ta’ valur u biex tingħata gwida lill-konsumaturi u ser tindirizza t-tneħħija gradwali possibbli tal-batteriji mhux rikarikabbli fejn jeżistu alternattivi.
Barra minn hekk, jissemma li ser jiġu kkunsidrati rekwiżiti ta’ sostenibbiltà u trasparenza, b’kont meħud tal-impronta tal-karbonju tal-manifattura talbatteriji, l-akkwist minn sors etiku tal-materja prima u s-sigurtà tal-provvista sabiex jiġu ffaċilitati l-użu mill-ġdid, l-adattament għal skop differenti u r-riċiklaġġ tal-batteriji.
(10)
L-indirizzar taċ-ċiklu tal-ħajja kollu tal-batteriji kollha mqiegħda fis-suq tal-Unjoni jirrikjedi l-istabbiliment ta’ rekwiżiti armonizzati għall-prodotti u l-kummerċjalizzazzjoni, inkluż proċeduri ta’ valutazzjoni tal-konformità, kif ukoll rekwiżiti biex jiġi indirizzat bis-sħiħ l-istadju ta’ tmiem il-ħajja tal-batteriji.
Ir-rekwiżiti li jikkonċernaw listadju ta’ tmiem il-ħajja huma meħtieġa biex jiġu indirizzati l-implikazzjonijiet ambjentali tal-batteriji u, b’mod partikolari, biex jiġi appoġġat il-ħolqien ta’ swieq tar-riċiklaġġ għall-batteriji u swieq għall-materja prima sekon­ darja minn skart ta’ batteriji.
Sabiex jintlaħqu l-objettivi previsti li jiġi indirizzat iċ-ċiklu tal-ħajja kollu ta’ batterija fi strument legali wieħed, filwaqt li jiġu evitati l-ostakli għall-kummerċ u distorsjoni tal-kompetizzjoni u tiġi ssalvagwardjata l-integrità tas-suq intern, jenħtieġ li r-regoli li jistabbilixxu r-rekwiżiti għall-batteriji jkunu ta’ applikazzjoni uniformi għall-operaturi ekonomiċi kollha madwar l-Unjoni u ma tħallix lok għal implimentazzjoni diverġenti mill-Istati Membri.
Għalhekk, jenħtieġ li d-Direttiva 2006/66/KE tiġi sostitwita minn Regolament.
(3) Id-Direttiva 2006/66/KE tal-Parlament Ewropew u tal-Kunsill tas-6 ta’ Settembru 2006 dwar batteriji u akkumulaturi u skart ta’ batteriji u ta’ akkumulaturi u li tħassar id-Direttiva 91/157/KEE (ĠU L 266, 26.9.2006, p. 1).